
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 649 

21 Μαρτίου 2013 


ΑΠΟΦΑΣΕΙ Σ 

Αριθμ. 2519/28169 

Φορέας δημιουργίας, ενημέρωσης και τήρησης της ηλε¬ 
κτρονικής καταχώρησης των Ειδικών Εντύπων Πώ¬ 
λησης Γεωργικών Φαρμάκων και κάθε σχετική λε¬ 
πτομέρεια. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 36 παρ. 11, 45 παρ. 8 και 50 παρ. 1 περ. 
η) του ν. 4036/2012 «Διάθεση γεωργικών φαρμάκων στην 
αγορά, ορθολογική χρήση αυτών και συναφείς διατάξεις». 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

2. Τη με αριθ. Υ44/2012 (ΦΕΚ Β' 2094) απόφαση του 
Πρωθυπουργού για «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο». 

3. Το από 6-2-2013 ενημερωτικό σημείωμα της Διεύθυνσης 
Προστασίας Φυτικής Παραγωγής, ως Συντονιστικής Εθνικής 
Αρχής σε θέματα φυτοπροστατευτικών προϊόντων. 

4. Το γεγονός ότι από την παρούσα απόφαση δεν 
προκαλούνται δαπάνες εις βάρος του Κρατικού Προϋ¬ 
πολογισμού, αποφασίζουμε: 


Άρθρο 1 

Σκοπός - Γ ενικές ρυθμίσεις 

1. Με την παρούσα απόφαση ορίζεται ο φορέας δη¬ 
μιουργίας, ενημέρωσης και τήρησης της ηλεκτρονικής 
εφαρμογής της παραγράφου 10 του Ν. 4036/2012 (ΦΕΚ 
Α' 8), καθώς και κάθε σχετική λεπτομέρεια που αφορά 
τον τύπο και το περιεχόμενο του Ειδικού Εντύπου Πώ¬ 
λησης γεωργικών φαρμάκων. 

2. Η παρούσα απόφαση εφαρμόζεται για τη λιανική 
πώληση γεωργικών φαρμάκων που είναι φυτοπροστα- 
τευτικά προϊόντα. 

3. Κάθε κατάστημα λιανικής πώλησης γεωργικών φαρ¬ 
μάκων καταγράφει σε ειδικό έντυπο πώλησης ηλεκτρο¬ 
νικά για κάθε επαγγελματία χρήστη την πώληση των 
γεωργικών φαρμάκων. 

Άρθρο 2 

Φορέας δημιουργίας, ενημέρωσης 
και τήρησης της ηλεκτρονικής εφαρμογής 

1. Η Διεύθυνση Πληροφορικής του Υπουργείου Αγροτι¬ 
κής Ανάπτυξης και Τροφίμων ορίζεται αρμόδιος φορέας 
για τη δημιουργία, ενημέρωση και τήρηση της ηλεκτρο¬ 
νικής εφαρμογής της παραγράφου 10 του Ν. 4036/2012 
(ΦΕΚ Α' 8). 

2. Για τις ανάγκες της παρούσας απόφασης η Διεύθυν¬ 
ση Πληροφορικής του Υπουργείου Αγροτικής Ανάπτυξης 
και Τροφίμων θα αναφέρεται στο εξής ως Αρμόδιος 
Φορέας. 

Άρθρο 3 

Τύπος και περιεχόμενο 
ηλεκτρονικής εφαρμογής 

1. Κάθε κατάστημα λιανικής πώλησης γεωργικών φαρ¬ 
μάκων καταγράφει σε ειδικό έντυπο πώλησης ηλεκτρο¬ 
νικά για κάθε επαγγελματία χρήστη την πώληση των 
γεωργικών φαρμάκων. 

2. Η καταγραφή διενεργείται από τον υπεύθυνο επι¬ 
στήμονα του καταστήματος λιανικής πώλησης γεωρ¬ 
γικών φαρμάκων μετά τη χορήγηση ειδικών κωδικών 
(άδεια πρόσβασης) για την είσοδό τους στην ηλεκτρο¬ 
νική εφαρμογή, σύμφωνα με το άρθρο 36, παρ. 12 του 
Ν. 4036/2012. 

3. Στο ειδικό έντυπο πώλησης εισάγονται τα πεδία 
που αναφέρονται στο άρθρο 36, παράγραφος 5 του 
Ν. 4036/2012 (ΦΕΚ Α' 8) και είναι: 

α) Τα ονοματεπώνυμο και ο Αριθμός Φορολογικού 
Μητρώου (Α.Φ.Μ.) του επαγγελματία χρήστη, 
β) Η τοποθεσία/περιοχή αγροτεμαχίου, 
γ) Ο κωδικός αγροτεμαχίου (εφόσον υπάρχει), 
δ) Το χορηγούμενο σκεύασμα 
ε) Η ποσότητα του χορηγούμενου σκευάσματος, 
στ) Η καλλιέργεια ή τα φυτικά προϊόντα, για τα οποία 
χορηγείται το σκεύασμα. 

ζ) Το αίτιο, για το οποίο χορηγείται το σκεύασμα, 
η) Τον αριθμό τιμολογίου/απόδειξης 
θ) Τον ειδικό κωδικό του καταστήματος που εκδίδεται 
από τη ΣΕΑ. 

4. Τα στοιχεία α), β), γ), στ) και ζ) καταγράφονται 
σύμφωνα με τα δηλωθέντα από τον αγοραστή του γε¬ 
ωργικού φαρμάκου, ο οποίος φέρει και την ευθύνη για 
την ακρίβεια των στοιχείων αυτών. Τα στοιχεία αυτά 
είναι εμπιστευτικά και εμπίπτουν στις διατάξεις περί 
προστασίας προσωπικών δεδομένων. Η ΣΕΑ δύναται να 
τα αξιοποιεί για την παραγωγή στατιστικών στοιχείων 
σχετικά με τη διάθεση στην αγορά και τη χρήση φυτο- 
προστατευτικών προϊόντων καθώς και την κατάρτιση 
των Εθνικών Σχεδίων Δράσης. 

5. Η καταγραφή των στοιχείων διενεργείται κατά 
την πώληση των γεωργικών φαρμάκων. Σε περίπτωση 
αποδεδειγμένης αδυναμίας σύνδεσης στην ηλεκτρονική 
καταγραφή, η λιανική πώληση των γεωργικών φαρμάκων 
καταγράφεται σε έγγραφο έντυπο που εμπεριέχει τα 
στοιχεία της ανωτέρω παραγράφου 2, το οποίο υπο¬ 
γράφεται από τον αγοραστή του γεωργικού φαρμάκου. 
Στην περίπτωση αυτή τα συμπληρωμένα έντυπα κατα¬ 
γράφονται ηλεκτρονικά αμέσως μετά την αποκατάστα¬ 
ση της σύνδεσης με την ηλεκτρονική εφαρμογή. 

6. Σε κάθε κατάστημα λιανικής πώλησης γεωργικών 
φαρμάκων, το οποίο έχει εγγράφει στο μητρώο εμπό¬ 
ρων γεωργικών φαρμάκων σύμφωνα με το άρθρο 35, 
παράγραφος 4 του Ν. 4036/2012 (ΦΕΚ Α' 8) χορηγείται 
από τον αρμόδιο φορέα ειδικός κωδικός πρόσβασης 
στην ηλεκτρονική εφαρμογή. 


7. Η διαδικασία χορήγησης του Ειδικού Κωδικού Πρό¬ 
σβασης καθορίζεται από τη Συντονιστική Εθνική Αρχή 
για τα γεωργικά φάρμακα, όπως αυτή ορίζεται με το 
άρθρο 3, παράγραφος 1 του Ν. 4036/2012 (ΦΕΚ Α' 8), 
μετά από σχετική εισήγηση του Αρμόδιου Φορέα. 

8. Απαγορεύεται η λιανική πώληση σκευασμάτων χω¬ 
ρίς τη συμπλήρωση του ειδικού εντύπου. Απαγορεύεται 
επίσης η χορήγηση σκευασμάτων, τα οποία δεν περι¬ 
λαμβάνονται στον Εγκεκριμένο Κατάλογο ή δεν είναι 
σύμφωνα με τα αναγραφόμενα στην ετικέτα. 

9. Η επιλογή των σκευασμάτων γίνεται με βάση την 
αποτελεσματικότητα, τον τρόπο δράσης, το φάσμα δρά¬ 
σης, την εκλεκτικότητα για το καλλιεργούμενο φυτό, 
την ασθένεια ή το ζωικό εχθρό ή το ζιζάνιο, τους ειδι¬ 
κούς περιβαλλοντικούς στόχους, τη συνδυαστικότητα 
με άλλα φυτοπροστατευτικά προϊόντα, την ευχέρεια 
εφαρμογής, τα αναμενόμενα υπολείμματα στο αγροτικό 
προϊόν, την υπολειμματική διάρκεια, την τοξικολογική 
σήμανση, τη συμβατότητα με τη στρατηγική διαχείρισης 
της ανθεκτικότητας των επιβλαβών οργανισμών, καθώς 
και την πιθανή επίδραση στην επόμενη καλλιέργεια. 
Δίνεται προτεραιότητα στη χρήση σκευασμάτων με 
εκλεκτική δράση. 

10. Αντίγραφο του ειδικού εντύπου δίδεται στον επαγ- 
γελματία χρήστη. Ο επαγγελματίας χρήστης υποχρεού- 
ται να διατηρεί τα ειδικά έντυπα για χρονικό διάστημα 
τουλάχιστον τριών (3) ετών από την έκδοσή τους και 
να τα επιδεικνύει σε κάθε έλεγχο. Στο ειδικό έντυπο 
που χορηγείται, καταγράφεται από τον επαγγελματία 
χρήστη η ημερομηνία χρήσης του γεωργικού φαρμά¬ 
κου, καθώς και κάθε άλλη επιπρόσθετη πληροφορία ή 
παραπομπή σε αυτήν, σύμφωνα με τα οριζόμενα στο 
άρθρο 67 του Κανονισμού (ΕΚ) αριθ. 1107/2009. 

Αρθρο 4 

Κυρώσεις 

1. Σε όποιον διαθέτει γεωργικά φάρμακα στον επαγ- 
γελματία χρήστη χωρίς την καταγραφή της συναλλα¬ 
γής στο Ειδικό'Εντυπο Πώλησης Γεωργικών Φαρμάκων, 
επιβάλλεται πρόστιμο από χίλια (1.000) ευρώ έως πέντε 
χιλιάδες (5.000) ευρώ, σύμφωνα με τα οριζόμενα στο 
άρθρο 45, παρ. 8 του Ν. 4036/2012 (Α' 8). 

2. Σε περίπτωση υποτροπής, τα όρια του προστίμου 
διπλασιάζονται και το επιβαλλόμενο πρόστιμο δεν μπο¬ 
ρεί να είναι λιγότερο από το διπλάσιο του προηγούμε¬ 
νου επιβληθέντος, σύμφωνα με τα οριζόμενα στο άρθρο 
45, παρ. 10 του Ν. 4036/2012 (Α' 8). 

Αρθρο 5 
Παράρτημα 

1. Η μορφή του Ειδικού Εντύπου Πώλησης Γ εωργικών 
φαρμάκων είναι η εξής: 



Νόμος 4036/2012 [Α'8] 

ΈΝΤΥΠΟ ΛΙΑΝΙΚΗΣ ΠΩΛΗΣΗΣ ΓΕΩΡΓΙΚΩΝ ΦΑΡΜΑΚΩΝ 

Άρθρο 6 

Έναρξη ισχύος - Μεταβατικές Διατάξεις 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

2. Ο φορέας δημιουργίας, ενημέρωσης και τήρησης 
της ηλεκτρονικής εφαρμογής της παραγράφου 10 του 
Ν. 4036/2012 (ΦΕΚ Α' 8) υποχρεούται να προχωρήσει 
άμεσα στην δημιουργία της ηλεκτρονικής εφαρμογής 
και το αργότερο εντός δύο (2) μηνών από την υπογραφή 
της παρούσας απόφασης να τεθεί σε λειτουργία. 


3. Δίδεται μεταβατική χρονική περίοδος έξι (6) μηνών 
από την υπογραφή της παρούσας απόφασης στα κατα¬ 
στήματα λιανικής πώλησης γεωργικών φαρμάκων, μετά 
την έλευση της οποίας η καταχώριση των Ειδικών Εντύπων 
Πώλησης στην ηλεκτρονική εφαρμογή της παραγράφου 
10 του Ν. 4036/2012 (ΦΕΚ Α' 8) καθίσταται υποχρεωτική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 

